गीता जयंती समारोह में अच्छा प्रदर्शन करने वाले पुरस्कृत
जींद | गणतंत्रदिवस मनाने को लेकर मंगलवार को जिला शिक्षा अधिकारी कार्यालय में जिले भर के सांस्कृतिक प्रभारियों की बैठक हुई। इसकी अध्यक्षता जिला शिक्षा अधिकारी जोगेंद्र सिंह हुडा ने की। इस मौके पर गीता जयंती समारोह में उत्कृष्ट प्रदर्शन करने वाले स्कूलों विद्यार्थियों को सम्मानित किया गया।
गणतंत्र दिवस में हरियाणवी लोकनृत्य, राजस्थानी नृत्य, कोरियोग्राफी, हरियाणवी ऑर्केस्ट्रा, स्वच्छता तथा बेटी बचाओ पर विशेष ड्रामा होगा। इस बार हरियाणवी लोकनृत्य तथा कोरियोग्राफी में 100 छात्र-छात्राएं एक साथ हिस्सा लेंगे। परिधान तथा विशेष रंगमंचीय तकनीकों का प्रयोग किया जाएगा। सभी स्कूल प्रभारियों को सांस्कृतिक कार्यक्रमों का कार्यभार सौंपा गया। जिला शिक्षा अधिकारी ने कहा कि इस बार गणतंत्र दिवस में नया रूप देखने को मिलेगा। पीटी, योगा, एनसीसी स्काउट-गाइड की परेड होगी। इस अवसर खंड शिक्षा अधिकारी बलबीर सिंह भनवाला, डाॅ. पवन आर्य, डाॅ. अशोक शर्मा, राजेश दलाल, भानवती, हरिन्द्र भारद्वाज, दीपक, धीरज, कुलदीप चहल उपस्थित रहे।
विद्यार्थियों को सम्मानित करते जिला शिक्षा अधिकारी जोगेंद्र सिंह हुड्डा।
hin_Deva hin_Deva hin_Deva awa_Deva